Diari Oficial de la Generalitat Valenciana


Sumari del DOGV 9332, del 05-05-2022 (2022/3638)

RESOLUCIÓ de 27 d'abril de 2022, de la Conselleria d'Hisenda i Model Econòmic, per a l'ampliació de crèdit en els capítols 2 i 4 del programa 412.2, Prestacions assistencials, farmacèutiques i complementàries, per import global de 982.614.995,59 euros, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 8/2021 de pressupostos de la Generalitat per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3638


Data del document
:   27-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'abril de 2022, de la Conselleria d'Hisenda i Model Econòmic, per a l'ampliació de crèdit en els capítols 2 i 4 del programa 412.2, Prestacions assistencials, farmacèutiques i complementàries, per import global de 774.862.975,59 euros, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 8/2021 de pressupostos de la Generalitat per a l'exercici 2022. [2022/3638]  
L'article 22.1.v de la Llei 8/2021, de pressupostos de la Generalitat per a 2022 preveu que, de manera excepcional, la conselleria competent en matèria d'hisenda podrà aprovar, amb autorització prèvia del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a 31 de desembre de 2021 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo que hi ha a 31 de desembre de 2021 en aquests comptes financers.  
Considerant la informació remesa des de la Conselleria de Sanitat Universal i Salut Pública en l'escrit de data 7 de març de 2022, relatiu als imports pendents d'aplicar als pressupostos de l'exercici 2021 i anteriors, que al tancament d'aquest últim constaven en els comptes de creditors per operacions pendents d'aplicar al pressupost en els comptes 4130 i 4131, i corresponents als capítols 2 i 4, línia de transferència T1910, «Reintegrament de despeses per assistència quirúrgica», del programa 412.2 i d'acord amb les dades comunicades per la Intervenció General en el seu informe de data 6 d'abril de 2022; així com la previsió dels fons addicionals que s'assignen a la Comunitat Valenciana corresponents a 2022 en el marc del mecanisme extraordinari de finançament pel Fons de Liquiditat Autonòmica, l'adhesió del qual es va produir a través de l'Acord del Consell del passat 4 de març, i amb autorització prèvia del Consell per l'Acord del passat 8 d'abril, és procedent incrementar la dotació dels capítols 2 i 4, línia de transferència T1910 «Reintegrament de despeses per assistència quirúrgica» de l'esmentat programa 412.2, per imports de 686.558.387,43 i 3.020.568,16 euros respectivament, per a donar cobertura a aquestes obligacions.  
  
Per tant, d'acord amb el que es disposa en l'article 22.1.v i 2.d de la Llei 8/2021, de pressupostos de la Generalitat per a l'exercici 2022, i el que es preveu en l'article 48 de la Llei 1/2015, d'hisenda pública, del sector públic instrumental i de subvencions, i amb l'autorització del Consell per Acord de 8 d'abril de 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar l'ampliació de crèdits en el pressupost del programa 412.2, Prestacions assistencials, farmacèutiques i complementàries, d'acord amb el detall següent:  
  
02.30.77.825.38.6 730.569.861,43  
60.95.06.821.85.7 3.020.568,16  
Total 837.958.571,59  
  
  
Segon  
De conformitat amb l'apartat anterior, s'incrementa la línia de transferència T1910, «Reintegrament de despeses per assistència quirúrgica», amb el següent detall:  
  
Codi Denominació Dotació anterior Modificació Dotació actual  
T1910 Reintegrament de despeses per assistència quirúrgica. 25.543.363,00 3.020.568,16 20.522.999,16  
  
  
València, 27 d'abril de 2022.- El conseller d'Hisenda i Model Econòmic: Vicent Soler i Marco.